CELEX: 21994D0929(01)
Language: hr
Date: 1994-08-12 00:00:00
Title: Odluka Zajedničkog odbora EGP-a br. 10/94 od 12. kolovoza 1994. o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda

11/Sv. 090
            
            
               HR
            
            
               Službeni list Europske unije
            
            
               26
            
         21994D0929(01)
   
               L 253/32
            
            
               SLUŽBENI LIST EUROPSKE UNIJE
            
            
               12.08.1994.
            
         
      ODLUKA ZAJEDNIČKOG ODBORA EGP-A
   
   br. 10/94
   od 12. kolovoza 1994.
   o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da članak 1. Protokola 31 Sporazuma određuje suradnju u području istraživanja i tehnološkog razvoja u vezi s provedbom trećeg okvirnog programa Zajednice (1990. do 1994.) (1) kroz njezine posebne programe;
   budući da je primjereno proširiti tu suradnju na provedbu četvrtog okvirnog programa Zajednice (1994. do 1998.) (2) kroz njezine posebne programe;
   budući da bi stoga trebalo izmijeniti Protokol 31 kako bi se omogućila ova proširena suradnja od dana donošenja gore spomenutog četvrtog okvirnog programa,
   ODLUČIO JE:
   Članak 1.
   Članak 1. Protokola 31 zamjenjuje se sljedećim:
   
      „Članak 1.
      Istraživanje i tehnološki razvoj
      1.   Države EFTA-e sudjeluju od 1. siječnja 1994. u provedbi aktivnosti okvirnih programa Zajednice u području istraživanja i tehnološkog razvoja iz stavka 5., kroz sudjelovanje u njihovim posebnim programima.
      2.   Države EFTA-e financijski pridonose aktivnostima iz stavka 5. u skladu s člankom 82. stavkom 1. točkom (a) Sporazuma.
      3.   Države EFTA-e u potpunosti sudjeluju u svim odborima EZ-a koji pomažu Komisiji EZ-a u upravljanju, razvoju i provedbi aktivnosti iz stavka 5.
      4.   S obzirom na posebnu prirodu suradnje koja je predviđena u području istraživanja i tehnološkog razvoja, predstavnici država EFTA-e dodatno se trebaju povezati s Odborom za znanstvena i tehnička istraživanja (Crest) i drugim odborima EZ-a koje Komisija EZ-a savjetuje u tom području, u mjeri u kojoj je potrebno za dobro djelovanje te suradnje.
      5.   Sljedeći akti Zajednice, i akti koji iz njih proizlaze, predmet su ovog članka:
      
                  —
               
               
                  :
               
               
                  390 D 0221
               
               
                  :
               
               
                  Odluka Vijeća 90/221/EEZ/Euratom od 23. travnja 1990. o okvirnom programu aktivnosti Zajednice u području istraživanja i tehnološkog razvoja (1990. do 1994.) (SL L 117, 8.5.1990., str. 28.),
               
            
                  —
               
               
                  :
               
               
                  394 D 1110
               
               
                  :
               
               
                  Odluka br. 1110/94/EZ Europskog parlamenta i Vijeća od 26. travnja 1994. o četvrtom okvirnom programu Europske zajednice u području istraživanja i tehnološkog razvoja i izlaganje (1994. do 1998.) (SL L 126, 18.5.1994., str. 1.).
               
            6.   Ocjenu i veliko preusmjeravanje aktivnosti u okvirnom programu aktivnosti Zajednice u području istraživanja i tehnološkog razvoja iz stavka 5. uređuje postupak iz članka 79. stavka 3. Sporazuma.
      7.   Sporazum ne utječe, s jedne strane, na bilateralnu suradnju koja se odvija pod okvirnim sporazumom za aktivnosti Zajednice u području istraživanja i tehnološkog razvoja (1987. do 1991.) (3) i, s druge strane, u mjeri u kojoj ih se to tiče suradnju koja nije pokrivena Sporazumom, na bilateralne okvirne sporazume za znanstvenu i tehničku suradnju između Zajednice i država EFTA-e.
   
   Članak 2.
   Ova Odluka stupa na snagu 1. studenoga 1994., pod uvjetom da su sve obavijesti u skladu s člankom 103. stavkom 1. podnesene Zajedničkom odboru EGP-a.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 12. kolovoza 1994.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 117, 8.5.1990., str. 28.
   
      (2)  SL L 126, 18.5.1994., str. 1.
   
      (3)  387 D 0516: Odluka Vijeća 87/516/Euratom/EEZ od 28. rujna 1987. (SL L 302, 24.10.1987., str. 1.).”